Der er mange cykler at finde i Himmerland lørdag. 170 cykelryttere stiller nemlig til start i årets Grand Prix Himmerland Rundt. De skal ud på en 200 kilometer lang tur i Himmerland, der tager dem igennem mange små byer i området. Det er dog også større byer som Løgstør og Ranum, der får besøg af de mange ryttere. TV2 Nord følger løbet fra start til slut. I studiet sidder Hans- Christian Lauritzen og Hans Peter Rytter og kommenterer løbet, og de får kyndig bistand fra den tidligere toprytter Jesper Mørkøv. Rytterne skal på årets rute igennem hele 1400 højdemeter på den 200 kilometer lange rute, der slutter med flere omgange i Aars sidst på eftermiddagen. Rytterne passere målstregen 7 gange inden man har fundet dette års vinder. Hele dagen vil der være fest omkring bytorvet i Aars. Alle rytterne kommer forbi torvet for at skrive sig ind til løbet, og der vil cykeljournalisten Tommy Poulsen interviewe flere af rytterne, ligesom det er muligt at få en autograf. Sidste år var løbet præget af den megen regn, i år ser det ud til, at det bliver den kraftige vind, og måske en enkelt sludbyge, der skal gøre live surt for rytterne. Selve finalen med de syv rundter i selve Aars midtby plejer at være meget dramatiske. Hovedgaden i Aars og selve opløbsstrækningen på de sidste 500 meter foregår på brosten, og hvis vejret har været vådt, så er der garanti for spænding. Der er i årets løb 29 hold med fra Skandinavien og det nordlige Europa. Løbet begynder omkring middagstid, men vi er med allerede fra klokken 11:30. Herunder kan du se højdepunkter fra løbet:

Opsummering:
Vi sender live fra GP-Himmerland hele dagen. Så du kan følge med i det store cykelløb på TV2 Nord Salto og tv2nord.dk.